turjo4nis/wikipedia-bn-dump-20250701 huggingface dataset:
মরিশাস জাতীয় ফুটবল দল

মরিশাস জাতীয় ফুটবল দল () হচ্ছে আন্তর্জাতিক ফুটবলে মরিশাসের প্রতিনিধিত্বকারী পুরুষদের জাতীয় দল, যার সকল কার্যক্রম মরিশাসের ফুটবলের সর্বোচ্চ নিয়ন্ত্রক সংস্থা মরিশাস ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৫ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৪৭ সালে, মরিশাস প্রথমবারের মতো আন্তর্জাতিক খেলায় অংশগ্রহণ করেছে; মাদাগাস্কারে অনুষ্ঠিত উক্ত ম্যাচে মরিশাস রেউনিওঁকে ১–০ গোলের ব্যবধানে পরাজিত করেছে।

৬,৫০০ ধারণক্ষমতাবিশিষ্ট পঞ্চম জর্জ স্টেডিয়ামে লেস দোদোস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মরিশাসের প্লেন উইলেমজে অবস্থিত। বর্তমানে এই দলের ম্যানেজারের দায়িত্ব পালন করছেন বুয়ালেম মঁকুর এবং অধিনায়কের দায়িত্ব পালন করছেন ক্রেতেই-লুসিতানোসের মধ্যমাঠের খেলোয়াড় কেভিন ব্রু।

মরিশাস এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে মরিশাস এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করেছে।

অ্যান্ডি সোফি, জিমি কুঁদাসামি, লেভিন জঁ-লুই, আদ্রিয়েঁ ফ্রঁসোয়া এবং জনাথন ব্রুর মতো খেলোয়াড়গণ মরিশাসের জার্সি গায়ে মাঠ কাঁপিয়েছেন।

র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯২ সালের ডিসেম্বর মাসে প্রকাশিত র‌্যাঙ্কিংয়ে মরিশাস তাদের ইতিহাসে সর্বোচ্চ অবস্থান (১১২তম) অর্জন করে এবং ২০১২ সালের নভেম্বর মাসে প্রকাশিত র‌্যাঙ্কিংয়ে তারা ২০৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মরিশাসের সর্বোচ্চ অবস্থান হচ্ছে ৪৬তম (যা তারা ১৯৬৮ সালে অর্জন করেছিল) এবং সর্বনিম্ন অবস্থান হচ্ছে ১৮৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

ফিফা বিশ্ব র‌্যাঙ্কিং

বিশ্ব ফুটবল এলো রেটিং

প্রতিযোগিতামূলক তথ্য

ফিফা বিশ্বকাপ

তথ্যসূত্র

বহিঃসংযোগ
  
 ফিফা-এ মরিশাস জাতীয় ফুটবল দল  
 ক্যাফ-এ মরিশাস জাতীয় ফুটবল দল 

মরিশাস জাতীয় ফুটবল দল
আফ্রিকার জাতীয় ফুটবল দল
আখাউড়া–আগরতলা রেলপথ

আখাউড়া–আগরতলা রেলপথ বাংলাদেশ ও ভারতের নির্মাণাধীন একটি রেলপথ।

ইতিহাস 

ভারতের উত্তর-পূর্বাঞ্চলীয় রাজ্য ত্রিপুরার আগরতলা ও বাংলাদেশের আখাউড়া রেলওয়ে স্টেশনকে সংযুক্ত করার জন্য দুই দেশের সরকার ২১ মে ২০১৩ তারিখে সমঝোতা স্মারক স্বাক্ষর করে। রেলপথের মোট দৈর্ঘ্য হবে ১৫.০৫৪ কিলোমিটার, যার মধ্যে মাত্র ৫ কিলোমিটার ভারতের দিকে বাকী অংশ বাংলাদেশের। ২৯ জুলাই ২০১৮ তারিখে রেলপথ নির্মাণের কাজ শুরু হয়। ২০২০ সালে নির্মাণকাজ শেষ হওয়ার কথা থাকলেও কোভিড-১৯ মহামারীর জন্য তা সম্ভব হয়নি। পরবর্তীতে এর নির্মাণকাজের সময়কাল মে ২০২১-এ পেছানো হয়। এরপর এর লক্ষ্যমাত্রা যথাক্রমে জুন ২০২২ ও জুন ২০২৩-এ নির্ধারিত হয়। ২০২৩ সালের,এপ্রিল অনুযায়ী ৮৮% নির্মাণকাজ শেষ হয় এবং বলা হয় যে সম্পূর্ণ কাজ পরবর্তী ৬ মাসের মধ্যে সমাপ্ত হবে।

স্টেশন তালিকা 
 আখাউড়া রেলওয়ে স্টেশন
 গঙ্গাসাগর রেলওয়ে স্টেশন
 নিশ্চিন্তিপুর রেলওয়ে স্টেশন
 আগরতলা রেলওয়ে স্টেশন

তথ্যসূত্র 

বাংলাদেশে প্রস্তাবিত রেলপথ
বাংলাদেশের ডুয়েলগেজ রেলপথ
ব্রাহ্মণবাড়িয়া জেলা
আগরতলার পরিবহন
ভারতের ৫ ফুট ৬ ইঞ্চি গেজের রেলপথ
বাংলাদেশ–ভারত সম্পর্ক
অর্চনা মহন্ত

অৰ্চনা মহন্ত (১৮ মাৰ্চ, ১৯৪৯ - ২৭ আগস্ট, ২০২০) একজন ভারতীয় একক কণ্ঠশিল্পী। তিনি অসমীয়া ভাষার আধুনিক গান, ভক্তিমূলক গান এবং বিহুগানে কণ্ঠদান করেছেন। বেশ কয়েকটি অসমীয়া চলচ্চিত্রেও তিনি কণ্ঠ দিয়েছিলেন। শাস্ত্ৰীয় সংগীত ও লোকসংগীতের পদ্ধতিগত শিক্ষাগ্ৰহণ করা অৰ্চনা মহন্ত আকাশবাণীর বিশিষ্ট একক গায়িকা ছিলেন। অষ্টম শ্ৰেণীতে পড়ার সময় মাটির স্বৰ্গ নামের একটি চলচ্চিত্রে অভিনয় করার মাধ্যমে তিনি অভিনেত্ৰী হিসাবেও আত্মপ্রকাশ করেছিলেন। তারপর একাধিক নাটকে অভিনয় করেছিলেন। উল্লেখ্য যে অৰ্চনা মহন্ত ও তার স্বামী বিহুসম্ৰাট খগেন মহন্তের জুটি অসমীয়া সংগীতজগতে একটি বহুল সমাদৃত জুটি হিসেবে খ্যাত। তারা একেসঙ্গে মঞ্চপরিবেশনের মাধ্যমে শ্ৰোতা-দৰ্শকের মাঝে জনপ্ৰিয়তা অৰ্জন করেছিলেন।

শৈশব ও সংগীতজীবন 
অৰ্চনা মহন্ত ১৯৪৯ সালের ১৮ মাৰ্চে গুয়াহাটির মহেন্দ্ৰ মোহন চৌধুরী হাসপাতালে জন্মগ্ৰহণ করেছিলেন। তার পিতার নাম মাধব দাস এবং মাতার নাম লাবণ্য দাস। প্রকৃত নিবাস বরপেটাতে হলেও সপরিবারে গুয়াহাটিতেই ছিলেন তারা। অৰ্চনা মহন্তর পিতা-মাতাও সংগীতের প্ৰতি অনুরাগী ছিলেন। বিশেষ করে মা লাবণ্য দাসই তার মনে সংগীতের প্ৰতি আকৰ্ষণ জুগিয়ে তুলিছিলেন।

ব্যক্তিগত জীবন 
১৯৭৩ সালে বিহু সম্ৰাট বলে পরিচিত খগেন মহন্তের সঙ্গে অৰ্চনা মহন্তের বিবাহ সম্পন্ন হয়। তাদের পুত্ৰ অঙ্গরাগ মহন্তও (পাপন) একজন প্ৰতিষ্ঠিত কণ্ঠশিল্পী। ২০১৪ সালের অৰ্চনা মহন্তের স্বামী খগেন মহন্তের দেহাবসান ঘটে।

উল্লেখযোগ্য গান

মৃত্যু 
২০২০ সালের ২৭ আগস্টে ৭২ বছর বয়সে অৰ্চনা মহন্ত মৃত্যুবরণ করেন। জানা যায় তিনি ডায়াবেটিস, উচ্চ রক্তচাপ এবং পারকিনসন রোগে ভুগছিলেন।

তথ্যসূত্র 

১৯৪৯-এ জন্ম
২০২০-এ মৃত্যু
ভারতীয় লোক গায়িকা
অসমীয়া নেপথ্য সঙ্গীতশিল্পী
২০শ শতাব্দীর ভারতীয় সঙ্গীতশিল্পী
আসামের সঙ্গীতশিল্পী
২০শ শতাব্দীর ভারতীয় নারী
দুগদা

দুগদা (ইংরেজি:Dugda) (দেওনগর নামেও পরিচিত), ভারতের ঝাড়খণ্ড রাজ্যের বোকারো জেলার বেরমো মহকুমার চন্দ্রপুরা ব্লক-এর একটি স্থান। এটি চন্দ্রপুরার নিকটে একটি ছোট জনপদ। কয়েকটি ছোট ছোট পাহাড়ের পাদদেশে এর অবস্থান। এই জনপদের বাসিন্দারা মূলত ভারত কোকিং কোল লিমিটেডের (বিসিসিএল) অধীনে দুগদা কয়লা ওয়াশারির কর্মচারী।

ভৌগোলিক অবস্থান 
দুগদা ে অবস্থিত। সমুদ্রপৃষ্ঠ থেকে এর গড় উচ্চতা হল 2২১৮ মিটার (৭১৫ ফুট)।

জনসংখ্যা 
২০১১ সালের জনগণনা অনুসারে দুগদা অঞ্চলের জনসংখ্যা ছিল ২২,৭৪০ জন। এর মধ্যে ১১,৯১২ জন পুরুষ এবং ১০,৮২৮ জন মহিলা ছিলেন। তফশিলী জাতি ছিল ২,৮২৭ জন এবং তপশিলী উপজাতি সংখ্যা ছিল ১,২৪০ জন।

২০০১ সালের ভারতের জনগণনা অনুসারে দুগদা অঞ্চলের জনসংখ্যা ছিল ১৮,৮৬৪ জন। সমগ্র জনসংখ্যার মধ্যে পুরুষ ৫৪% এবং নারী ৪৬%। দুগদা অঞ্চলের সাক্ষরতার হার ৬৬% ভারতের,জাতীয় সাক্ষরতার গড় হার ৫৯.৫% এর চেয়ে বেশি। এই অঞ্চলের সাক্ষরতার হার পুরুষদের মধ্যে ৭৭%, এবং নারীদের মধ্যে এই হার ৫৪%। এই অঞ্চলের জনসংখ্যার শতকরা ১৪ জনের বয়স ছয় বছরের কম।

সাক্ষরতা 
২০১১ সালের জনগননা অনুসারে দুগদায় মোট সাক্ষরতার সংখ্যা ছিল ১৫,৭৯৪ , যার মধ্যে ৯,২৩৬ জন পুরুষ এবং ৬,৫৬৮ জন মহিলা ছিলেন।

বাজার 
দুগদা শহরটির মাঝখানে একটি ছোট বাজার রয়েছে। এই বাজারটি  দুগদা অঞ্চলের চারিদিকে ছড়িয়ে ছিটিয়ে থাকা সাধারণ এবং অন্যান্য  মানুষের দৈনন্দিন চাহিদা পূরণ করে। এই জায়গাটিতে সপ্তাহে দুই দিন হাটও বসে। এখানে অনেকগুলি ভাল স্কুল রয়েছে। এইসব স্কুলের শিক্ষার্থীরা দেশের বিভিন্ন নামী প্রতিষ্ঠানে কাজ করছেন।

দর্শনীয় স্থান 
খাণ্ডেশ্বরী মন্দির - এটি দুগদার একটি বিখ্যাত মন্দির। মন্দিরটি পাহাড়ের চূড়ায় অবস্থিত হওয়ায় এই স্থানটি পাহাড়ি মন্দির নামেও পরিচিত। মন্দিরের চারিদিকের দৃশ্য অতি মনোরম। আনেক দর্শনার্থী এই মন্দির দর্শনে আসেন।

মিলন কেন্দ্র - এখানে বিভিন্ন সাংস্কৃতিক ও সামাজিক অনুষ্ঠানের হয়।

চিত্রশালা

তথ্যসূত্র 

বোকারো জেলার শহর ও নগর
ঝাড়খণ্ডের শহর ও নগর
অগ্নি সংস্কার

অগ্নি সংস্কার হল একটি জনপ্রিয় বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি ১৯৬১ সালে শ্রীবিষ্ণু পিকচার প্রাঃ লিঃ ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, ছবি বিশ্বাস, ছায়া দেবী।

কাহিনী 

রাঘবপুর কারখানার চিফ ইঞ্জিনিয়ার ছিলেন রজত চৌধুরী। তিনি মেশিনগুলি ভালভাবে দেখাশোনা করতেন এবং শ্রমিকদের চাহিদা সম্পর্কে সচেতন ছিলেন। কোম্পানি তার কাজে সন্তুষ্ট। কোম্পানি পুরানো ম্যানেজারকে সরিয়ে একজন কম দক্ষতাস সম্পন্ন ধীরেনকে রাখতে চেয়েছিল। শুরু হয় দ্বন্দ্ব। কারখানার মালিকের ছেলে অলোক রজতের ভাল বন্ধু। ধীরেন প্রতিশোধ নিতে প্রস্তুত এবং এর জন্য তিনি সমস্ত যোগাযোগ করেছিলেন। পুরো জিনিসটি নষ্ট করার জন্য তিনি তার স্তরের সর্বোচ্চ চেষ্টা করেছিলেন। ফলস্বরূপ প্রচুর উত্থান-পতন ঘটেছিল এবং শেষ পর্যন্ত সত্যটি ধরা পড়ে। ন্যায়বিচার পেতে রজতকে অনেক ভোগান্তি পোহাতে হয়েছিল এবং প্রিয়জনের কাছ থেকে ভাল সমর্থন পেয়েছিলেন। ফলস্বরূপ তিনি তার সাফল্যের শীর্ষে ছুঁয়েছিলেন।

শ্রেষ্ঠাংশে 
 উত্তম কুমার - রজত চৌধূরী
 সুপ্রিয়া দেবী - সুমিতা দেবী
 ছবি বিশ্বাস
 অনিল চট্টোপাধ্যায় - অলোক
 ছায়া দেবী - বড় মা (অলোক এর মা)
 নিশিথ মুখার্জি
 বিকাশ রায় - ধীরেন
 শিশির মিত্র
 পাহাড়ী সান্যাল
 বীরেশ্বর সেন
 শৈলেন মুখার্জি
 শিশির বটব্যাল
 অর্ধেন্দু ভট্টাচার্য
 শশাঙ্ক সোম
 পঞ্চু ভট্টাচার্য
 কমল মিত্র

সাউন্ডট্রাক

তথ্যসূত্র

বহিঃসংযোগ 
 

১৯৬১-এর চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
১৯৬০-এর দশকের বাংলা ভাষার চলচ্চিত্র
সৈকত খনিজ বালি আহরণ কেন্দ্র

সৈকত খনিজ বালি আহরণ কেন্দ্র (ইংরেজি: Beach Sand Minerals Exploitation Centre) একটি স্বায়ত্তশাসিত জাতীয় গবেষণা প্রতিষ্ঠান যা বাংলাদেশের বালু ও খনিজ নিয়ে গবেষণা করে এবং বাংলাদেশের কক্সবাজার জেলার কলাতলীতে অবস্থিত।  কক্সবাজার জেলার সমুদ্রসৈকত থেকে বালু উত্তোলনের জন্য এটির একটি পরীক্ষামূলক প্রকল্প রয়েছে।

ইতিহাস
১৯৬১ সালে পাকিস্তান ভূতাত্ত্বিক জরিপ অধিদপ্তর (বর্তমানে বাংলাদেশ ভূতাত্ত্বিক জরিপ অধিদপ্তর) সমুদ্র সৈকতে তেজস্ক্রিয় ও ভারী ধাতু আবিষ্কার করেছিল। পাকিস্তান পারমাণবিক শক্তি কমিশন (বর্তমানে বাংলাদেশ পারমাণবিক শক্তি কমিশন) ১৯৬৭ সালে সমীক্ষা চালিয়েছিল। উপকূলীয় বাংলাদেশের বালুচরগুলোতে যেসব খনিজ পদার্থ পাওয়া যায় সেগুলোকে কাজে লাগানোর জন্য সমুদ্রসৈকত বালি খনিজ শোষণ কেন্দ্র তৈরি করা হয়েছিল। এটি বাংলাদেশ পারমাণবিক শক্তি কমিশনের প্রশাসনের অধীনে রয়েছে। এটি ১৯৮০ সালে সমুদ্রসৈকত বালি শোষণ কেন্দ্র হিসাবে প্রতিষ্ঠিত হয়েছিল। পরে সমুদ্রসৈকত বালি শোষণ কেন্দ্রটির নাম পরিবর্তন করে বীচ স্যান্ড মিনারেলস এক্সপ্লোইটেশন সেন্টার করা হয়েছিল।

তথ্যসূত্র

বাংলাদেশের গবেষণা প্রতিষ্ঠান
১৯৮০-এ বাংলাদেশে প্রতিষ্ঠিত
বাংলাদেশে খনন
কক্সবাজার ভিত্তিক সংগঠন
তিমুরিদ রেনেসাঁ

তিমুরিদ রেনেসাঁ নবজাগরণ এশীয় ও ইসলামী ইতিহাসের একটি ঐতিহাসিক সময় ছিল। এটি ইসলামি স্বর্ণযুগ শেষে শুরু হয়েছিল তৈমুরি সাম্রাজ্যতে, আজকের উজবেকিস্তান এবং আফগানিস্তানে। এর সময়কালটি ইতালীয় পুনর্জাগরণের আগে এসেছিল। এই বিস্ময়কর সময় ইসলামিক এবং পার্সিয়া আদর্শ উপর ভিত্তি করে ছিল। এই যুগের উল্লেখযোগ্য ব্যক্তিদের মধ্যে রয়েছে সম্রাট তৈমুর লং, ইবনে খালদুন, শাহ রুখ, উলুগ বেগ এব সুলতান হুসেন বেয়াকারা। এই নবজাগরণ অটোম্যান টার্কি, সাফাভিড ইরান এবং মুঘল ভারতকে প্রভাবিত করেছিল।

তথ্যসূত্র

তৈমুরি সাম্রাজ্য
মধ্য এশীয় সংস্কৃতি
আমতলী সরকারি কলেজ

আমতলী সরকারি কলেজ, যা পূর্বে আমতলী ডিগ্রি কলেজ নামে পারিচিত ছিল, বাংলাদেশের বরগুনা জেলার আমতলী উপজেলার অন্তর্গত একটি সরকারি শিক্ষাপ্রতিষ্ঠান। ১৯৬৯ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রী ও কিছু স্নাতক পর্যায়ের সার্টিফিকেট প্রদান করে। কলেজটিতে বরিশাল শিক্ষা বোর্ডের উচ্চ মাধ্যমিক এবং জাতীয় বিশ্ববিদ্যালয়ের স্নাতক কোর্সের পাশাপাশি বাংলাদেশ কারিগরি শিক্ষা বোর্ডের উচ্চ মাধ্যমিক এবং বাংলাদেশ উম্মুক্ত বিশ্ববিদ্যালয়ের বিভিন্ন কোর্সের পাঠদান করা হয়।

ইতিহাস 
কলেজটি ১৯৬৯ সালে উচ্চ মাধ্যমিক কলেজ হিসেবে প্রতিষ্ঠিত হয়। প্রতিষ্ঠাতা হলেন মোঃ মফিজ উদ্দিন তালুকদার নামের একজন সম্ভ্রান্ত ব্যক্তি। ১৯৭২ সালে বি.এ(পাস) কোর্স ও ২০০২ সালে স্নাতক শ্রেনী খোলা হয়।  তারিখে কলেজটিকে প্রথম এমপিওভুক্ত করা হয়।। ২০১৬ সালে কলেজটিকে জাতীয়করণ করা হয়েছে। কলেজটিতে ২০২৪ সালের ২৮ এপ্রিল ৪১তম বিসিএস থেকে নিয়মিত বিসিএস (সাধারণ শিক্ষা) ক্যাডারের শিক্ষক প্রদায়ন করা শুরু হয়। তবে ক্যাডার সার্ভিসের শিক্ষক প্রদানের পূর্বেই শিক্ষা ক্যাডারের অধ্যাপক পদমর্যাদায় অধ্যক্ষ প্রদায়ন করা হয়েছিল।

তথ্যসূত্র

বহিঃসংযোগ 

জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বরগুনা জেলার সরকারি মহাবিদ্যালয়
শক্তি নিরাপত্তা তহবিল

শক্তি নিরাপত্তা তহবিল () বাংলাদেশ সরকারের একটি তহবিল যা বাংলাদেশে গ্যাস অনুসন্ধান এবং নিষ্কাশন প্রকল্পের তহবিল গঠনের জন্য গঠিত হয়েছিল। এটি কয়েকটি দেশীয় গ্যাস বিলের মাধ্যমে অর্থায়িত হয়।

ইতিহাস
জ্বালানি সুরক্ষা তহবিল বিদ্যুৎ, জ্বালানি ও খনিজ সম্পদ মন্ত্রণালয়ের জ্বালানি ও খনিজ সম্পদ বিভাগ দ্বারা ২০১৫ সালের সেপ্টেম্বর মাসে প্রতিষ্ঠিত হয়েছিল। এটি পেট্রোবাংলা পরিচালনা করে। এটি তৈরির জন্য বাংলাদেশ এনার্জি রেগুলেটরি কমিশন অনুমোদিত হয়েছিল। ২০১৭ সালে সালে তহবিলে ৭০ বিলিয়নের অধিক টাকা ছিল।

তথ্যসূত্র

২০১৫-এ বাংলাদেশে প্রতিষ্ঠিত
ঢাকা ভিত্তিক সংগঠন
বাংলাদেশের সরকারি সংস্থা
শক্তি নিরাপত্তা
বাংলাদেশে শক্তি
২০১৫-এ প্রতিষ্ঠিত সরকারি সংস্থা
রূপান্তরিত প্রাকৃতিক গ্যাস কোম্পানী লিমিটেড

রূপান্তরিত প্রাকৃতিক গ্যাস কোম্পানী লিমিটেড, সংক্ষেপে আরপিজিসিএল (রূপান্তরকারী প্রাকৃতিক গ্যাস কোম্পানী লিমিটেড নামেও পরিচিত), বাংলাদেশের সরকারি মালিকানাধীন একটি বৃহৎ গ্যাস সংস্থা যা তরল প্রাকৃতিক গ্যাস সরবরাহ করে। এই সংস্থাটি পেট্রোবাংলার অধীনে এবং এর সদর দফতর ঢাকায় অবস্থিত।

ইতিহাস 
১ জানুয়ারি, ১৯৮৭ তারিখে ‘কমপ্রেসড ন্যাচারাল গ্যাস কোম্পানী লিমিটেড’ গঠন করা হয়। পরবর্তীতে ৯ ফেব্রুয়ারি, ১৯৯১ তারিখে কোম্পানির নাম পরিবর্তন করে রাখা হয় ‘রূপান্তরিত প্রাকৃতিক গ্যাস কোম্পানী লিমিটেড (আরপিজিসিএল)'। 

পরিবেশ উন্নয়নে যানবাহনে সিএনজি (সংকুচিত প্রাকৃতিক গ্যাস) ব্যবহার, তদারকি, বাণিজ্যিকভাবে এর পরিচালন, সম্প্রসারণের দায়িত্ব পালনসহ সিলেটের গ্যাস ক্ষেত্রসমূহে এলপিজি গ্যাস সংক্রান্ত কার্যক্রম পরিচালনার দায়িত্ব এ কোম্পানির ওপর ন্যস্ত করা হয়েছে।

লক্ষ্য ও উদ্দেশ্য

লক্ষ্য 
টেকসই জ্বালানি আমদানি, উৎপাদন ও সরবরাহে অগ্রণী ভূমিকা পালন।

উদ্দেশ্য  
গ্যাস ফিল্ড হতে প্রাপ্ত উপজাত প্রক্রিয়া করে উৎপাদিত পণ্য সরবরাহসহ যানবাহনে বিকল্প জ্বালানি ব্যবহার ও সম্প্রসারণ এবং এলএনজি আমদানি, মজুদ, রি-গ্যাসিফিকেশন ও বিতরণ।

স্থাপনাসমূহ  
 সিএনজি সেন্ট্রাল ওয়ার্কশপ ও রিফুয়েলিং স্টেশন 

 সিএনজি কনভারশন এবং টেস্টিং ওয়ার্কশপ 

 কৈলাশটিলা এলপিজি প্লান্ট 

 আশুগঞ্জ কনডেনসেট হ্যান্ডলিং স্থাপনা

আরও দেখুন 
 পেট্রোবাংলা;
 বিদ্যুৎ, জ্বালানি ও খনিজ সম্পদ মন্ত্রণালয়

তথ্যসূত্র

বাংলাদেশের তেল ও গ্যাস কোম্পানি
বাংলাদেশের সরকারি মালিকানাধীন কোম্পানি
ঢাকা ভিত্তিক সংগঠন
১৯৯১-এ প্রতিষ্ঠিত বাংলাদেশী কোম্পানি
ফুলকা রন্ধ্র

কর্ডাটা পর্বের প্রাণীদের গলবিল অঞ্চলের উভয় পার্শ্বে দেহ প্রাচীরের কিছু ছিদ্র বা রন্ধ্রের অবস্থান দেখা যায়। এই ছিদ্রগুলো গলবিলের ভেতরের ও বাইরের পরিবেশের সাথে সংযোগ রক্ষা করে। এরা ফুলকা রন্ধ্র (ইংরেজিঃ গিল স্লিটস) নামে পরিচিত। একেক প্রাণীতে এদের একেক ক্রিয়া রয়েছে। ল্যান্সেলেট প্রাণীসমূহে ফুলকা রন্ধ্রের প্রধান কাজ ফিল্টার ফিডিং এ সহায়তা করা। ফিল্টার ফিডিং এমন একটি পদ্ধতি যেখানে জলজ উদ্ভিদ পানি হতে ক্ষুদ্র ক্ষুদ্র খাদ্যকণা ভক্ষণ করে। মৎস্য প্রজাতিতে ফুলকা রন্ধ্র ফুলকাকে ধারণ করে ও কয়েক লাইনবিশিষ্ট রন্ধ্র থাকে তাতে। টেট্রাপড ভার্টিব্রাটা প্রাণীতে এদের উপস্থিতি দেখা যায় না। (এম্ফিবিয়ানরা এর ব্যতিক্রম।) ফুলকা রন্ধ্রের উপস্থিতি কর্ডাটা পর্বের প্রাণীর একটি বৈশিষ্ট্য নির্দেশ করে। তবে যেসব প্রাণী স্থলজ, তাদের শুধু ভ্রূণীয় দশায় ফুলকা রন্ধ্র থাকে।

কাজসমূহ

অস্থিধারী মাছগুলোতে প্রতিটি ফুলকায় একটি করে ফুলকা রন্ধ্র থাকার বদলে চার জোড়া ফুলকায় একজোড়া প্রশস্ত ছিদ্র দেখা যায়। এই ছিদ্রের সাহায্যে ফুলকা ও বাইরের পরিবেশের মধ্যে সংযোগ স্থাপিত হয়। এই ছিদ্র অপারকিউলাম নামক অস্থি নির্মিত ঢাকনার মাধ্যমে বন্ধ বা খুলতে পারে।

কর্ডাটা পর্বের প্রাণীদের ভ্রূণীয় দশায় শরীরে যে ফুলকা রন্ধ্র থাকে তা শ্বসনের পাশাপাশি খাদ্যগ্রহণে সাহায্য করে। 

কর্ডেটের জীবদ্দশার শুরুর দিকে এই ফুলকারন্ধ্রগুলো পানি থেকে খাদ্যকণা ফিল্টারে সহায়তা করে প্রাণীর ফিল্টার ফিডিং সম্পন্ন করে। এম্ফিবিয়ান ও মাছেদের ক্ষেত্রে রন্ধ্রগুলো গ্যাসীয় সংবহনে ভূমিকা রাখে। 

হাঙর জাতীয় মাছে ফুলকা রন্ধ্র পানি থেকে অক্সিজেন পরিশোধনে ব্যবহৃত হয়। পানি যখন ফুলকার আশেপাশে প্রবাহিত হয় তখন ফুলকার ব্লাড ভেসেল পানি থেকে অক্সিজেন টেনে নেয়। এর মাধ্যমে হাঙর শ্বসনিক কার্য সম্পাদন করে। উল্লেখ্য, হাঙরের মাথার পার্শ্বে ৫-৭ জোড়া ফুলকা রন্ধ্র বিদ্যমান।

তথ্যসূত্র 

মাছের শারীরস্থান

en:Gill slit
টেকসই ও নবায়নযোগ্য জ্বালানি উন্নয়ন কর্তৃপক্ষ

টেকসই ও নবায়নযোগ্য জ্বালানি উন্নয়ন কর্তৃপক্ষ () বিদ্যুৎ, জ্বালানি ও খনিজ সম্পদ মন্ত্রণালয়ের আওতাধীন বাংলাদেশে অবস্থিত একটি সরকারি সংস্থা, যা বাংলাদেশে নবায়নযোগ্য জ্বালানি উৎপাদন বৃদ্ধির জন্য দায়বদ্ধ। এটি টেকসই শক্তি শিল্পের জন্য নিয়ন্ত্রক সংস্থা হিসাবেও কাজ করে। মোহাম্মদ হেলাল উদ্দিন টেকসই ও নবায়নযোগ্য শক্তি উন্নয়ন কর্তৃপক্ষের চেয়ারম্যান।

ইতিহাস
২০০৯ সালে, বাংলাদেশ সরকার একটি নবায়নযোগ্য জ্বালানি নীতি তৈরি করেছিল যা নবায়নযোগ্য জ্বালানীকে বাংলাদেশে উৎপাদিত মোট শক্তির দশ শতাংশ করার আহ্বান জানিয়েছিল। সরকার ২০১২ সালে টেকসই ও নবায়নযোগ্য শক্তি উন্নয়ন কর্তৃপক্ষ আইনের মাধ্যমে নবায়নযোগ্য জ্বালানি নীতি সমর্থন করার জন্য টেকসই ও নবায়নযোগ্য জ্বালানি উন্নয়ন কর্তৃপক্ষ প্রতিষ্ঠা করে। সংস্থাটি প্রতিষ্ঠিত হওয়ার পরে বাংলাদেশ আন্তর্জাতিক শক্তি সংস্থায়ও যোগ দেয়।

তথ্যসূত্র

২০১২-এ বাংলাদেশে প্রতিষ্ঠিত
ঢাকা ভিত্তিক সংগঠন
বাংলাদেশের সরকারি সংস্থা
২০১২-এ প্রতিষ্ঠিত সরকারি সংস্থা
রায়াদ এমরিত

রায়াদ রায়ান এমরিত (জন্ম ৮ মার্চ ১৯৮১) হলেন একজন ওয়েস্ট ইন্ডিয়ান ক্রিকেটার। তিনি একজন অল-রাউন্ডার, যিনি ডানহাতে ব্যাটিং এবং মিডিয়াম ফাস্ট বোলিং করে থাকেন। ঘরোয়া ক্রিকেটে তিনি নিজের স্বদেশী দল ত্রিনিদাদ ও টোবাগো দলের এবং সিপিএল ২০১৭ আসরে গায়ানা আমাজন ওয়ারিয়র্স দলের নেতৃত্ব দিয়ে থাকেন।

ঘরোয়া ক্রিকেট
ওয়েস্ট ইন্ডিয়ান ঘরোয়া ক্রিকেটে এমরিত ত্রিনিদাদ ও টোবাগো দলের নেতৃত্ব দেন। ২০১৭ লস এঞ্জেলেস ওপেন টুয়েন্টি২০ প্রতিযোগিতায় তার দল প্রথম স্থান অর্জন করে। এরই ভিত্তিতে ওয়েস্টহাউটন ক্রিকেট ক্লাবের ২০০৬ মৌসুমের জন্য পেশাদারি হিসাবে নিযুক্ত হন।

আন্তর্জাতিক ক্রিকেট
On 12 January 2007 he was named in the 14-member West Indian squad for a One Day International (ODI) series against India. Emrit made his ODI debut in the series on 27 January 2007. In November 2017, he was named in the West Indies' Twenty20 International (T20I) squad for their series against New Zealand. He made his T20I debut against New Zealand on 3 January 2018.

তথ্যসূত্র

বহিঃসংযোগ
 
 

১৯৮১-এ জন্ম
জীবিত ব্যক্তি
ওয়েস্ট ইন্ডিজের একদিনের আন্তর্জাতিক ক্রিকেটার
ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
ত্রিনিদাদ ও টোবাগোর ক্রিকেটার
বার্বাডোস রয়্যালসের ক্রিকেটার
গায়ানা আমাজন ওয়ারিয়র্সের ক্রিকেটার
ফরচুন বরিশালের ক্রিকেটার
কোয়েটা গ্ল্যাডিয়েটর্সের ক্রিকেটার
চড় (আঘাত)

চড় বা থাপ্পড় মারা বলতে বোঝায় কোনো ব্যক্তিকে হাতের তালু ব্যবহার করে আঘাত করা।

ব্যাকরণ এবং শব্দার্থ
শব্দটি প্রথম ১৬৩২ সালে নথি করা হয়, সম্ভবত ধ্বন্যাত্মক শব্দগঠনের একটি প্রকারে।

প্রয়োগ এবং অর্থ

সাংস্কৃতিক দৃষ্টিভঙ্গি

আরও দেখুন

তথ্যসূত্র

আঘাত (মার্শাল আর্ট)
দুর্ব্যবহার
পরপীড়ন
বরিশাল বিভাগের সরকারি মহাবিদ্যালয়ের তালিকা

এটি বরিশাল বিভাগ এর সরকারি কলেজসমূহের একটি তালিকা। উক্ত তালিকার শিক্ষাপ্রতিষ্ঠানসমূহ গণপ্রজাতন্ত্রী বাংলাদেশ সরকার এর মাধ্যমিক ও উচ্চশিক্ষা অধিদপ্তর কর্তৃক নিয়ন্ত্রিত।

বরিশাল জেলা

পটুয়াখালী জেলা

ঝালকাঠি জেলা

ভোলা জেলা

পিরোজপুর জেলা

বরগুনা জেলা

তথ্যসূত্র 
 
বাংলাদেশের শিক্ষা সম্পর্কিত তালিকা
বাংলাদেশের শিক্ষাপ্রতিষ্ঠান
বিভাগ অনুযায়ী বাংলাদেশের সরকারি মহাবিদ্যালয়ের তালিকা
রুরাল পাওয়ার কোম্পানী লিমিটেড

রুরাল পাওয়ার কোম্পানী লিমিটেড বাংলাদেশ সরকারের মালিকানাধীন একটি বিদ্যুৎ উৎপাদনকারী কোম্পানি। এর সদরদপ্তর ঢাকায় অবস্থিত।

অংশীদারিত্ব 
 পল্লী বিদ্যুতায়ন বোর্ড
 ঢাকা পল্লী বিদ্যুৎ সমিতি-১
 ঢাকা পল্লী বিদ্যুৎ সমিতি-২
 নারায়ণগঞ্জ পল্লী বিদ্যুৎ সমিতি-১
 কুমিল্লা পল্লী বিদ্যুৎ সমিতি-১
 চট্টগ্রাম পল্লী বিদ্যুৎ সমিতি-১
 সুনামগঞ্জ পল্লী বিদ্যুৎ সমিতি-১
 নরসিংদী পল্লী বিদ্যুৎ সমিতি-১
 ঢাকা পল্লী বিদ্যুৎ সমিতি-৩
 মৌলভীবাজার পল্লী বিদ্যুৎ সমিতি

ইতিহাস 
বাংলাদেশের বিদ্যুৎ সংকট নিরসনের লক্ষ্যে রুরাল পাওয়ার কোম্পানী লিমিটেড (আরপিসিএল) ৩১ ডিসেম্বর, ১৯৯৪ তারিখে যৌথ মূলধনী কোম্পানী ও ফার্মসমূহের নিবন্ধক এর দপ্তর হতে একটি পাবলিক লিমিটেড কোম্পানী হিসেবে নিবন্ধিত হয়। বাংলাদেশ পল্লী বিদ্যুতায়ন বোর্ড (বাপবিবোর্ড) এবং ৫টি পল্লী বিদ্যুৎ সমিতি আরপিসিএল এর উদ্যোক্তা। পরবর্তীতে পর্যায়ক্রমে আরো ১২টি সমিতি অংশীদারিত্ব লাভ করায়, বর্তমানে মোট ১৭টি পল্লী বিদ্যুৎ সমিতি এবং বাংলাদেশ পল্লী বিদ্যুতায়ন বোর্ড (বাপবিবোর্ড) আরপিসিএল এর শেয়ারহোল্ডার। কোম্পানী বর্তমানে তার মালিকানাধীন ৪টি বিদ্যুৎ কেন্দ্রের মাধ্যমে ৩৯২ মেগাওয়াট এবং যৌথ উদ্যোগে প্রতিষ্ঠিত বিপিডিবি-আরপিসিএল পাওয়ারজেন লিমিটেড এর কড্ডাস্থ বিদ্যুৎ উৎপাদন কেন্দ্রের মাধ্যমে ১৫০ মেগাওয়াট বিদ্যুৎ উৎপাদন করে তা জাতীয় গ্রীডে সরবরাহ করে। পাওয়ার সেল, পাওয়ার ডেভেলপমেন্ট বোর্ড এবং প্রধানমন্ত্রীর কার্যালয় থেকে সুনির্দিষ্ট নির্দেশনা ও মতামত সত্ত্বেও ২৩ ডিসেম্বর ২০০৪-এ এটি ঢাকা উত্তর পাওয়ার প্রজেক্ট এবং সুইস কোম্পানি অ্যালথমের সাথে অংশীদারিত্বে সাভারে একটি বিদ্যুৎ কেন্দ্রের কাজ শুরু করে।সিগমা হুদা ছিলেন এর আইন উপদেষ্টা। লাহমেয়ার ইন্টারন্যাশনাল পল্লী পাওয়ার সার্ভিসেস লিমিটেড ময়মনসিংহ ১৪০ মেগাওয়াট বিদ্যুৎ কেন্দ্র বাতিলের জন্য সিঙ্গাপুরের একটি সালিশি আদালতে ২০০৫ সালের অক্টোবরে কোম্পানির বিরুদ্ধে মামলা করে। বিদ্যুৎ কেন্দ্রের ব্যবস্থাপনা নিয়ে উভয় কোম্পানির মধ্যে দ্বন্দ্ব ছিল। বাংলাদেশ সরকার এলআইপিপিএস প্রধান এ জেড রেজাউল হকের বিরুদ্ধে বিদ্যুৎ পরিকল্পনা নাশকতার চেষ্টার অভিযোগে মামলা দায়ের করে এবং তাকে গ্রেপ্তারের চেষ্টা করে।

চলমান বিদ্যুৎ কেন্দ্র
 ময়মনসিংহ বিদ্যুৎ কেন্দ্র
 গাজীপুর ৫২ মেগাওয়াট ডুয়েল ফুয়েল পাওয়ার প্লান্ট
 রাউজান ২৫ মেগাওয়াট ডুয়েল ফুয়েল পাওয়ার প্ল্যান্ট
 গাজীপুর ১০৫ মেগাওয়াট এইচএফও ফায়ার্ড পাওয়ার প্লান্ট

তথ্যসূত্র 

বাংলাদেশে শক্তি
১৯৯৪-এ প্রতিষ্ঠিত বাংলাদেশী কোম্পানি
বাংলাদেশের সরকারি মালিকানাধীন কোম্পানি
ঢাকা ভিত্তিক কোম্পানি
পাওয়ার সেল

পাওয়ার সেল () বিদ্যুৎ, জ্বালানি ও খনিজ সম্পদ মন্ত্রণালয়ের আওতাধীন বাংলাদেশ সরকারের একটি নিয়ন্ত্রক সংস্থা, যা বাংলাদেশে বিদ্যুৎ শিল্প নিয়ন্ত্রণের জন্য দায়বদ্ধ। বিদ্যুৎ খাতকে উন্নত ও সংস্কারের জন্য পাওয়ার সেল দায়বদ্ধ। মোহাম্মদ হোসেন পাওয়ার সেলের মহাপরিচালক।

ইতিহাস
বাংলাদেশে বিদ্যুৎ খাতে উন্নয়নের জন্য ১৯৯৫ সালে পাওয়ার সেল প্রতিষ্ঠা করা হয়েছিল। ২০০৬ সালের ১১ অক্টোবর, বি.ডি. রহমতউল্লাহকে প্রধানমন্ত্রীর কার্যালয়ের সাথে মতবিরোধের কারণে বাংলাদেশ সরকার বিদ্যুৎ সেলের মহাপরিচালকের পদ থেকে সরিয়ে দেয়।

তথ্যসূত্র

১৯৯৫-এ বাংলাদেশে প্রতিষ্ঠিত
ঢাকা ভিত্তিক সংগঠন
বাংলাদেশের সরকারি সংস্থা
বাংলাদেশ সরকারের অধিদপ্তর
১৯৯৫-এ প্রতিষ্ঠিত সরকারি সংস্থা
তারিঙ্গা ত্রিতরকুইস

Taringa tritorquis হলো সি স্লাগের একটি প্রজাতি। সামুদ্রিক কম্বোজ জাতীয় প্রাণীদের খোলসবিহীন প্রাণী যারা Discodorididae পরিবারের অন্তর্ভুক্ত।

তথ্যসূত্র 

মলাস্কা
Discodorididae
ইউট্রোকিয়াম ডুবিয়াম

ইউট্রোকিয়াম ডুবিয়াম, একটি উত্তর আমেরিকার ফুল যারা সূর্যমুখী পরিবারের অন্তর্গত। পূর্ব যুক্তরাজ্য ও কানাডাতেও এদেরকে দেখতে পাওয়া যায়। 

ইউট্রোকিয়াম ডুবিয়াম এটি একটি বীরুৎ জাতীয় উদ্ভিদ যারা ১৭০ সেমি লম্বা (৬৮ ইঞ্চি বা ৫ ২/৩ ফুট) লম্বা। এদের কান্ডের রঙ বেগুনি বা মাঝে মাঝে সবুজের মাঝে বেগুনি রঙের ছোপ ছোপ দাগ।

তথ্যসূত্র 

পূর্ব মার্কিন যুক্তরাষ্ট্রের উদ্ভিদ
বাংলাদেশের মেগা প্রকল্পের তালিকা

এই ভুক্তিতে বাংলাদেশে মেগা প্রকল্পের তালিকা দেওয়া হল। যে প্রকল্পগুলিকে "বৃহৎ বিনিয়োগের প্রতিশ্রুতিপ্রাপ্ত, ব্যাপক জটিলতাবিশিষ্ট (বিশেষত সাংগঠনিক দৃষ্টিকোণ থেকে) এবং অর্থনীতি, পরিবেশ এবং সমাজের উপর দীর্ঘমেয়াদী প্রভাব বিস্তারকারী" হিসেবে চরিত্রায়িত করা যায়, সেগুলিকে মেগাপ্রকল্প বা অতিমহাপ্রকল্প বলা হয়।

সারণিতে ব্যবহৃত পরিভাষা ও রঙের ব্যাখ্যা

সড়ক ও পরিবহন অবকাঠামো

বিদ্যুৎশক্তি উৎপাদন প্রকল্প

বন্দর

ডেল্টা প্ল্যান

তথ্যসূত্র

মেগা প্রকল্প
বাংলাদেশ সম্পর্কিত তালিকা
বাংলাদেশের অর্থনীতি সম্পর্কিত তালিকা
আজমপুর রেলওয়ে স্টেশন

আজমপুর রেলওয়ে স্টেশন বাংলাদেশের চট্টগ্রাম বিভাগের ব্রাহ্মণবাড়িয়া জেলার আখাউড়া উপজেলার আখাউড়া উত্তর ইউনিয়নে অবস্থিত।

ইতিহাস 
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে আজমপুর রেলওয়ে স্টেশন তৈরি করা হয়।

পরিষেবা 
আজমপুর রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
 পাহাড়িকা এক্সপ্রেস (আখাউড়া দাঁড়ায়)
 পারাবত এক্সপ্রেস (যাত্রাবিরতি আছে)
 উদয়ন এক্সপ্রেস (আখাউড়া দাঁড়ায়)
 জয়ন্তিকা এক্সপ্রেস (যাত্রাবিরতি আছে)
 উপবন এক্সপ্রেস (যাত্রাবিরতি নাই)
 কালনী এক্সপ্রেস (যাত্রাবিরতি আছে)
 সুরমা মেইল (যাত্রাবিরতি নাই)
 জালালাবাদ এক্সপ্রেস (বন্ধ) (যাত্রাবিরতি নাই)
 কুশিয়ারা এক্সপ্রেস (বন্ধ) (যাত্রাবিরতি আছে)
 সিলেট কমিউটার (বন্ধ) (যাত্রাবিরতি নাই)

তথ্যসূত্র 

ব্রাহ্মণবাড়িয়া জেলার রেলওয়ে স্টেশন
সাব-ম্যাক্সিলারি গ্রন্থি

সাবম্যান্ডিবুলার গ্রন্থি ( ঐতিহাসিক ভাবে সাব-ম্যাক্সিলারি গ্রন্থি হিসাবে পরিচিত) মুখের তলের নীচে অবস্থিত প্রধান লালা গ্রন্থি । এগুলির প্রতিটির ওজন প্রায় ১৫ গ্রাম এবং অব্যবহৃত লালা নিঃসরণে প্রায়, ৬০-৬৭% অবদান রাখে। উদ্দীপনার উপর তাদের অবদান অনুপাতে হ্রাস পায় তাই প্যারোটিড নিঃসরণ  ৫০% বৃদ্ধি পায়।  সাধারণ মানুষের সাবম্যান্ডিবুলার লালা গ্রন্থির গড় দৈর্ঘ্য প্রায় ২৭ মিমি, যখন গড় প্রস্থ প্রায় ১৪.৩ মিমি।

গঠন 

ডিগ্রাস্ট্রিক পেশীর চেয়ে উচ্চতর শুয়ে থাকা, প্রতিটি সাবম্যান্ডিবুলার গ্রন্থি স্তরীয় এবং গভীর লবগুলিতে বিভক্ত হয়, যা মায়োহায়য়েড পেশী দ্বারা পৃথক করা হয়:

আরো দেখুন 

 সাবম্যান্ডিবুলার নালী

তথ্যসূত্র

বহিঃসংযোগ 

Usc.edu এ টিস্যুতত্ত্ব 
   - "ঘাড়ের পূর্ববর্তী ত্রিভুজ: ক্যারোটিড ত্রিভুজটির স্নায়ু এবং ভেসেলস"
  - "ওরাল গহ্বর: দ্য  এবং নালী"
 কার্নিয়ালস্নায়ু  ( VII ) কার্নিয়ালস্নায়ু
 মেডলিনপ্লাস এনসাইক্লোপিডিয়া  
 লালা আমেরিকান ক্যান্সার সোসাইটি থেকে ক্যান্সার গ্রন্থি http://www.cancer.org/cancer/salivaryglandcancer/detailedguide/salivary-gland-cancer-what-is-salivary-gland-cancer 

মুখের গ্রন্থি